Document ID: 32009R0549

REGULAMENTUL (CE) NR. 549/2009 AL COMISIEI
din 24 iunie 2009
de modificare a Regulamentului (CE) nr. 214/2001 de stabilire a normelor de aplicare a Regulamentului (CE) nr. 1255/1999 al Consiliului în ceea ce privește intervenția pe piața laptelui praf degresat
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 litera (d) coroborat cu articolul 4,
întrucât:
(1)
Articolul 10 alineatul (1) litera (f) din Regulamentul (CE) nr. 1234/2007 prevede că intervenția publică este aplicabilă laptelui praf degresat.
(2)
Regulamentul (CE) nr. 214/2001 al Comisiei (2) a stabilit normele în ceea ce privește intervenția publică pe piața laptelui praf degresat.
(3)
Având în vedere, pe de o parte, situația actuală și previzibilă a pieței, caracterizată prin prețuri scăzute la produsele lactate și, în special la laptele praf degresat, iar, pe de altă parte, dificultatea obținerii unor credite comerciale pentru operațiunile obișnuite din sectorul produselor lactate, este necesar să se achite în avans plata pentru vânzarea laptelui praf degresat în cadrul intervenției. Prin urmare, actuala perioadă de plată de 120-140 de zile trebuie redusă la 45-65 de zile, armonizându-se astfel toate perioadele de plată pentru produsele lactate de intervenție.
(4)
Prin urmare, Regulamentul (CE) nr. 214/2001 trebuie modificat în consecință.
(5)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Regulamentul (CE) nr. 214/2001 se modifică după cum urmează:
1.
Articolul 8 se înlocuiește cu următorul text:
„Articolul 8
Pentru laptele praf degresat, organismul plătește în perioada dintre a 45-a și a 65-a zi de la data preluării, cu condiția ca acesta să fie în conformitate cu cerințele prevăzute la articolul 2.”
2.
La articolul 20, alineatul (1) se înlocuiește cu următorul text:
„(1) Organismul de intervenție plătește ofertantului câștigător prețul precizat în oferta acestuia în conformitate cu articolul 15 alineatul (2) litera (c) în perioada dintre a 45-a și a 65-a zi de la data preluării laptelui praf degresat, cu condiția stabilirii conformității acestuia cu dispozițiile articolului 2 alineatele (1), (2), (3), (5), (6) și (7) și ale articolului 15 alineatul (3) litera (a).”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică licitațiilor pentru care termenul prevăzut la articolul 14 alineatul (2) din Regulamentul (CE) nr. 214/2001 este ulterior datei intrării în vigoare a prezentului regulament.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 iunie 2009.

Labels: 3
17
6